ছাতকে আওয়ামীলীগ নেতা ও ব্যবসায়ী ফারুক মিয়া (৪৫) এর লাশ উদ্ধার করেছে পুলিশ। রোববার উত্তর খুরমা ইউনিয়নের পাতলাচুড়া বিল থেকে তার লাশ উদ্ধার করা হয়। সহকারী পুলিশ সুপার (ছাতক) সার্কেল দুলন মিয়া ও ছাতক থানার ওসি আতিকুর রহমান দুপুরে হাত-পা বাঁধা অবস্থায় ফারুক মিয়ার গলা কাটা লাশ উদ্ধার করেন। এ সময় বিলের পাড় ও জালালপুর-কাঞ্চনপুর সড়কে হাজারো জনতার ভীড় লক্ষ্য করা গেছে। ফারুক মিয়া উত্তর খুরমা ইউনিয়নের পুরান মৈশাপুর গ্রামের মৃত মাষ্টার আব্দুস সাত্তারের পুত্র। তিনি উত্তর খুরমা ইউনিয়ন আওয়ামীলীগের সহ-সাংগঠনিক সম্পাদক ছিলেন। শুক্রবার রাতে জালালপুর- কাঞ্চনপুর সড়কের পাশের নিজ দোকান থেকে বাড়ী ফেরার পথে তিনি নিখোঁজ হন। শনিবার সকালে বিলের কচুরিপেনায় তার ব্যবহৃত জুতা ও লুঙ্গি পাওয়া যায়। ঐ দিন পুলিশ ঘটনাস্থলে পৌছে আলামত উদ্ধারসহ বিভিন্ন স্থানে